open-index/open-wikipedia-markdown huggingface dataset:
Aleksandr Xomyakov

**Aleksandr Andreyevich Xomyakov** (1969 -yil 5-martda tugʻilgan) – sovet va rossiyalik sobiq professional futbolchi, darvozabon sifatida oʻynagan. Oʻzbekiston Superligasi ishtirokchisi – „Buxoro“ klubida bosh murabbiy boʻlib ishlaydi.

## Futbolchilik faoliyati
Kaspiysk shahridagi oʻsmirlar sport maktabi tarbiyalanuvchisi. Professional faoliyatini 1987-yilda Mahachqalʼaning „Dinamo“ jamoasida boshlagan. 1991-yilda „Sokol-Saratov“ klubiga oʻtdi. 1992-yildan 1995-yilgacha Volganing „Torpedo“ jamoasida oʻynagan. Keyinchalik, „Nalchik-Spartak“, „Diana Voljsk“ va „Salyut-Saratov“ klublarida toʻp surgan. 2001-yilda Qozogʻistonga koʻchib, „Yesil-Kokshetau“ klubida oʻynagan, 6 oʻyinda 15 ta gol oʻtkazib yuborgan va tez orada klubni tark etdi. 2003-yilda Yoshkar-Olaning „Spartak“ jamoasida oʻynagan. Faoliyatini Volga „Torpedo“ jamoasida yakunlagan.

## Murabbiylik faoliyati
Aleksandr Xomyakov murabbiylik faoliytini Oʻzbekistonda, Muborakning "Mash’al Akademiya" jamoasida yoshlar futbolchililarga murabbiylik qilishdan boshlagan va 2011-yilgi mavsumda akademiyaning asosiy jamoasiga bosh murabbiy etib tayinlangan. 2013-yilgi mavsum boshida akademiyadagi muvaffaqiyatlaridan soʻng Muborakning asosiy jamoasi „Mashʼal“ klubining bosh murabbiy sifatida tayinlangan.

2014-yil OFKning murabbiylik PRO litsenziyasini olgan. 2019-yilgacha Muborakliklar bosh murabbiy sifatida faoliyat olib borgan. 2019-yilgi mavsumning ikkinchi qismida „Andijon“ klubi bilan shartnoma imzolagan va bosh murabbiy etib tayinlangan 2020-yil mavsum boshida „Andijon“ klubida isteʼfoga chiqarilgan. Ikki yillik tanaffusdan soʻng yana Muborakning „Mashʼal“ klubiga bosh murabbiy sifatida qaytgan. 2022-yilgi mavsum boshida oʻz xoxishiga koʻra bosh murabbiylikdan ketgan.

2022-yilgi mavsumda Andijon jamoasida murabbiylik qilgan Viktor Kumikovga yordamchi sifatida ishlagan. 2023-yilgi mavsum boshida Kumikov Qozogʻiston jamoalaridan tushgan taklif sababli „Andijon“ klubini tark etgan va Xomyakov bosh murabbiy sifatida tayinlangan. Xomyakov qoʻl ostida Andijon jamoasi 2024-yil 5-oktyabrda 2024-yilgi Oʻzbekiston kubogi finalida Navbahor jamoasini 3-2 hisobida magʻlub etgan va oʻz tarixidagi dastlabki sovrinini qoʻlga kiritgan.

„Andijon“ klubining 2025-yilgi Oʻzbekiston Superligasida ketma-ket 5 marta magʻlubiyatga uchraganidan soʻng, bosh murabbiylikdan ketgan.

2025-yildan buyon „Buxoro“ futbol klubi bosh murabbiyi.
## Yutuqlar

### Murabbiy sifatida
;Mash’al
* Oʻzbekiston Pro ligasi gʻolibi: 2013
* Oʻzbekiston Pro ligasi Ikkinchi oʻrin: 2018
* Oʻzbekiston PFL kubogi gʻolibi: 2014
* Oʻzbekiston PFL kubogi Ikkinchi oʻrin: 2015
;Andijon
* Oʻzbekiston Kubogi sohibi: 2024
;Buxoro
* Oʻzbekiston Kubogida ikkinchi oʻrin: 2025

## Manbalar

## Havolalar
* Aleksandr Xomyakov Transfermarrkt saytida
* Aleksandr Xomyakov Soccerway saytida
Yolgʻiz oʻyinchili videooʻyin

**Yolgʻiz oʻyinchili videooʻyin** — oʻyin seansi davomida faqat bitta oʻyinchi kiritiladigan videooʻyin rejimi. Yolgʻiz oʻyinchili oʻyin faqat bitta kishi tomonidan oʻynaladigan oʻyindir. Agar oʻyinda koʻp oʻyinchili rejimi boʻlsa, demak u yolgʻiz oʻyinchili oʻyin emas, balki „Yolgʻiz oʻyinchili rejim“ga ega oʻyin sanaladi.

Koʻpgina zamonaviy konsol oʻyinlari va arkada oʻyinlari bittagina oʻyinchi oʻynaladigan qilib yaratilgan; Garchi ushbu oʻyinlarning koʻpchiligi ikki yoki undan ortiq oʻyinchi oʻynashiga imkon beruvchi rejimlari boʻlsa-da (bir vaqtning oʻzida emas) yolgʻiz oʻyinchili deb hisoblanadi. *Unreal Tournament* seriyasi bunga misoldir.

## Oʻyin elementlari
Yolgʻiz oʻyinchili oʻyin jarayonida barcha hikoya va janglar kompyuter tomonidan boshqarilishi bois, oʻyinchiga oʻzgacha oʻyin tajribasini taqdim eta olishga qodir. Yolgʻiz oʻyinchili oʻyinning koʻp oʻyinchili oʻyindan ustun tomoni ham aynan shundadir.

### Hikoya
Yolgʻiz oʻyinchili oʻyinlar oʻyinchda kechinma va taassurotlar qoldirish uchun jozibali hikoyalarga koʻproq tayanadi. Insonlarni oldindan aytib boʻlmaydi, demak inson oʻyinchilari — doʻstlar yoki dushmanlar — maʼlum bir yoʻnalishda hikoyani olib borishga ishonib boʻlmaydilar va shuning uchun koʻp oʻyinchili oʻyinlar chiziqli hikoyaga katta eʼtibor qaratmaydi. Aksincha, koʻplab yolgʻiz oʻyinchili oʻyinlar jozibali hikoya atrofida qurilgan.

### Qahramonlar
Koʻp oʻyinchili oʻyin oʻzining inson va inson mojarosi va koʻpincha doʻstlik tuygʻusiga tayangan boʻlsa, yolgʻiz oʻyinchili oʻyin bu narsalarni sunʼiy ravishda yaratishi kerak. Shunday qilib, yolgʻiz oʻyinchili oʻyinlar oʻyinchi va simpatik belgilar oʻrtasida aloqa oʻrnatish va oʻyin antagonistlariga nisbatan chuqur antipatiyani rivojlantirish uchun ularning haqiqiy oʻyinchi boʻlmagan qahramonlarinilarini chuqurroq tavsiflashni talab qiladi. Bu, odatda, *Dragon Quest* va *Final Fantasy* kabi rolli oʻyinlarga (RPG) tegishli boʻlib, ular asosan qahramonlar asoslangan.

## Manbalar
Robert Bleiberg

**Robert M. Bleiberg** (1924-yil 21-iyun — 1997-yil 3-noyabr) amerikalik muharrir, noshir va yozuvchi. U Barronʼs jurnalida uzoq vaqt muharrir, noshir va direktor boʻlgan.

## Tarjimai holi
Bleiberg 1924-yilda Bruklinda tugʻilgan. Manhattandagi Taunsend Xarris oʻrta maktabini hamda 1943-yilda Kolumbiya universitetini tamomlagan. U, shuningdek, New York universiteti Stern biznes maktabida biznes boʻyicha magistrlik darajasini olgan.

Robert 1946-yilda Ikkinchi Jahon urushida Qoʻshma Shtatlar armiyasida xizmat qilgan va Okinavada yaralanganidan keyin *Barronʼsning* yordamchi muharriri sifatida ishga kirgan. 1954-yilda esa gazeta muharriri boʻlgan. 1981-yilgacha shu lavozimda faoliyat yuritgan. Robert 1980-yilda Dow Jones jurnallari guruhining vitse-prezidenti, 1982-yilda esa *Barronʼs* jurnalining muharrir direktori va noshiri etib tayinlangan*.* Bleiberg 1989-yilgacha nashriyotchi boʻlib qoldi. 1982-yildan 1991-yilgacha yaʼni nafaqaga chiqqunga qadar tahririyat direktori boʻldi. U gazeta tirajini besh baravarga oshirgani va yangicha haftalik rukn yaratgani sababli hurmatga sazovor boʻldi. Bleiberg oʻz runida erkin bozor tarafdori boʻlgan qatʼiy fikrlarni va hukumat aralashuviga qarshi keskin tanqidlarni berib bordi.

Bleiberg Hillsdale kollejidan faxriy doktorlik unvonini oldi, u yerda ham kampus nashri *Imprimisga* hissa qoʻshdi.

1985-yilda Robert New York moliya yozuvchilar uyushmasi tomonidan Elliot V. Bell mukofotiga sazovor boʻldi. Shuningdek, 1999-yilda TJFR Group va MasterCard International tomonidan XX asrning 100 ta eng yaxshi ishbilarmon jurnalistlaridan biri sifatida tan olingan.

Bleiberg 1997-yil 3-noyabrda Manhattandagi New York kasalxonasida leykemiyadan vafot etdi.

## Manbalar
Andreas Ogris

**Andreas Ogris** (1964-yil 7-oktyabrda tugʻilgan) — avstriyalik futbol murabbiyi va sobiq futbolchi. U Avstriyaning sobiq terma jamoasi va Herta BSC oʻyinchisi Ernst Ogrisning akasi hisoblanadi.

## Klubdagi karyerasi
Vena shahrida tugʻilgan Ogris 1983-yildan 1997-yilgacha "Austria Wien" jamoasida oʻynagan, qisqa muddat davomida Ispaniyaning "Espanyol" va LASK klublarida oʻynagan. Tez va olovli hujumchi murabbiylikka oʻtishdan oldin professional faoliyatini Admira/Vakkerda yakunlagan.

## Xalqaro Karyerasi
1983-yilda Ogris FIFA yoshlar oʻrtasidagi Jahon chempionatida oʻynaydi.

1986-yil oktyabr oyida u Albaniyaga qarshi oʻyinda Avstriya terma jamoasi safida ilk bor debyut qildi va 1990-yilgi futbol boʻyicha jahon chempionati ishtirokchisi boʻldi. U 63 ta o‘yin o‘tkazib, 11 ta gol urgan. Uning soʻnggi terma jamoa safidagi bahsi 1997-yil aprel oyida Shotlandiyaga qarshi Jahon Chempionati saralash oʻyinida Frants Aignerning oʻrniga kechroq maydonga tushganda boʻladi.

## Murabbiylik karyerasi
2014-yilning 21-fevralida Ogris mavsum oxirigacha Avstriya -Vienning zaxira jamoasi bosh murabbiyi etib tayinlanadi. Biroq tez orada Herbert Gager birinchi jamoa bosh murabbiyi lavozimidan boʻshatiladi, lekin Ogris klubdagi boshqa lavozimni qabul qilishni istamadi. Keyinroq Ogris 2014-yilning 2-iyunida Ogris doimiy ravishda Gagerning lavozimini qabul qilib oldi. 2015-yil 22-martda Jerald Baumgartner ishdan boʻshatilgandan soʻng u mavsumning qolgan qismida asosiy jamoa bosh murabbiyi boʻldi. Uning vaqtinchalik bosh murabbiy sifatidagi birinchi uchrashuvi Red Bull Zalsburgga 3:1 hisobida magʻlub qilish boʻlgan. 2015-yilning 4-iyunida Torsten Fink jamoa bosh murabbiyi boʻldi va Ogris uning yordamchisiga aylandi. Uning vaqtinchalik bosh murabbiy sifatidagi soʻnggi oʻyini 2015-yilning 3-iyunida Red Bull Zalsburgga 2:0 hisobida magʻlub boʻlgan oʻyin boʻldi. Keyinroq Ogris Avstriya Wienning oʻrinbosar jamoasiga qaytishiga qaror qiladi.

## Yutuqlar
**Avstriya Wien**

* Avstriya Futbol Bundesligasi : 1984, 1985, 1991, 1992, 1993
* Avstriya kubogi : 1990, 1992, 1994

## Manbalar
Guido Rodriguez

**Guido Rodriguez** (1994-yil 12-aprelda tugʻilgan) — argentinalik professional futbolchi, La Liganing „Real Betis“ klubi va Argentina terma jamoasi yarim himoyachisi.

## Klublardagi faoliyati
Rodriguez oʻz faoliyatini 2014-yilda „River Pleyt“ klubida boshlagan va shu klub safida 2016-yilgacha o'z faoliyatini davom ettirgan. Oʻyin vaqti uchun astoydil kurashdi, ligada o'n oltita o'yinda maydonda harakat qildi va ikki marta Argentina kubogi o'yinlarida maydonga tushishga muvaffaq boʻldi. 2016-yilda „Defensa y Justicia“ jamoasida ijara asosida oʻn beshta liga oʻyinida maydonga tushgan.

2016-yilning yozida, Rodriguez Meksikaning „Tijuana“ klubiga oʻtdi. Chempionatda 39 ta o‘yin o‘tkazib, 5 ta gol kiritdi.

2017-yilning 7-iyulida, Tijuananing sobiq murabbiyi Miguel Herrera bilan yana kelishib, 7 million dollarlik shartnoma asosida Amerika klubi safiga borib qoʻshildi.

## Terma jamoadagi faoliyati
2017-yil 9-iyun kuni, Rodriguez Argentina terma jamoasi bilan Melbourne shahrida Braziliyaga qarshi o‘rtoqlik o‘yiniga ilk bor chaqiruv oldi. Argentinaning 1:0 hisobidagi g‘alabasi bilan yakunlangan o‘yinda Paulo Dibalaning o‘rniga maydonga tushirildi.

2019-yilning may oyida Argentinaning 2019-yilgi Amerika Kubogi uchun 23 kishilik tarkibiga kiritildi.

U oʻzining xalqaro miqyosdagi birinchi golini Argentinaning 2021-yil 18- iyun kuni Urugvayga qarshi Amerika Kubogining guruh oʻyinida kiritdi.

2022-yil 11-noyabrda, u Argentina terma jamoasining 2022-yilgi futbol bo‘yicha Jahon chempionati uchun 26 kishilik tarkibiga kiritildi.

## Faoliyatidagi statistikasi

### Klub

### Terma jamoa safida

: *Ballar va natijalar birinchi boʻlib Argentinaning gollari roʻyxatini koʻrsatadi, hisoblar ustuni Rodrigesning har bir golidan keyin hisobni koʻrsatadi.*

## Yutuqlari
**River Plate**

* Copa Sudamericana: 2014-yil

**America**

* Liga MX : Apertura 2018
* Copa MX : Clausura 2019

**Betis**

* Qirol kubogi: 2021-22

**Argentina**

* FIFA Jahon chempionati: 2022
* Copa America: 2021
* KONMEBOL — UEFA Chempionlar kubogi: 2022

Shaxsiy

* Liga MX yilning eng yaxshi himoyachisi: 2016-17, 2018-19
* Liga MX Balón de Oro: 2018-19

## Izohlar

## Manbalar


## Havolalar

* Guido Rodríguez at Soccerway
Qozogʻistonda islom

**Qozogʻistonda islom** Qozogʻiston Respublikasining dindor aholisi orasida eng keng tarqalgan din hisoblanadi. Musulmonlar 2009-yilgi aholini roʻyxatga olish maʼlumotlariga koʻra aholining 70 foizini tashkil qiladi.

* Yoʻnalish — sunniylik .
* Mazhab — Hanafiy mazhabi .
* Vakolatli organ Qozogʻiston musulmonlari diniy boshqarmasi (QMDB) hisoblanadi.
## Tarixi
Islom dinining hozirgi Qozogʻiston hududiga tarqalishi janubiy viloyatlardan boshlab bir necha asrlar davomida sodir boʻlgan.

Islom dinining tarqalishiga birinchi turtki 751-yildagi Talas jangi boʻldi. Unda Turgʻash xoqonligi turklari va Abbosiylar xalifaligi qoʻshinlari birlashib Tang Xitoy qoʻshinlarini magʻlub etdilar. Jangdagi gʻalaba Xitoy Tan imperiyasining gʻarbga kengayishini toʻxtatdi va X asr oxiriga kelib islom dinining Yetti va Sirdaryoning oʻtroq aholisi orasida yoyilishiga va oʻrnashib qolishiga imkon berdi.

Hozirda Qozog‘istonda 3700 ga yaqin masjid bor.

## Hozirgi holat
Bir qator islom davlatlarining koʻmagi bilan Qozogʻistonda butun islom taʼlimotlari muassasalari tarmogʻi yaratildi. 1991-yildan Qozogʻiston musulmonlari diniy boshqarmasi huzuridagi Imom-xatiblarni tayyorlash oliy islom instituti, 2001-yildan misrlik oʻqituvchilar dars beradigan „Nur-Muborak“ Misr islom madaniyati universiteti (2012-yildan nomi oʻzgartirilgan: „Nur“ Qozoq-Misr islom universiteti)  faoliyat yuritmoqda. Birgina 2004-2011-yillarda sanab oʻtganimiz oxirgi universitet islomshunoslik bo‘yicha 262 nafar mutaxassisni tayyorlagan. Ularning salmoqli qismi Qozog‘iston masjidlarida imom va noyib-imom bo‘lib ishlay boshlagan. 2002-yilda Qozog‘iston Respublikasi Imom-xatiblari malakasini oshirish islom instituti ham ochildi. Biroq, islom dinining mamlakat ijtimoiy-siyosiy hayotidagi ahamiyatini oshirib yubormaslik kerak — masalan, faqat 2012-yilda „Asil Arna“ birinchi islomiy telekanal paydo bo‘ldi . Davlat hokimiyati organlari islom taʼlimini nazorat qilishga intilib kelmoqda — 2011-yildan boshlab mamlakatda „islomshunoslik“ mutaxassisligi boʻyicha davlat standarti paydo boʻldi va 2011-yilda ushbu mutaxassislik boʻyicha tahsil olayotganlar uchun 150 ta grant ajratilgan.

## Qoʻshimcha maʼlumot
Qozogʻistonda islom diniga eʼtiqod qiluvchi millatlar, xalqlar, asosan, quyidagilar: qozoqlar, oʻzbeklar, uygʻurlar, dunganlar, tojiklar, qirgʻizlar, turkmanlar, tatarlar, boshqirdlar, Shimoliy Kavkazning bir qator xalqlari, ozarbayjonlar (ikkinchilari asosan shialikni qabul qiladilar)…

## Yana qarang

* Islom liberalizmi
* Qozogʻistonda koʻpxotinlilik
* Qozogʻistondagi eng katta masjidlar roʻyxati

## Manbalar

## Adabiyotlar

* 
* Sultangalieva A. K. Evolyutsiya islama v Kazaxstane // Tsentralnaya Aziya i Kavkaz. — 1999. — № 5.
* 

## Havolalar

* Qozogʻiston musulmonlari diniy boshqarmasi
* Qozoq jamiyati tarixi va madaniyatida islom (XVIII-XX asr boshlari) https://web.archive.org/web/20160601211651/http://avtoreferats.com/article/view/id/13738)
* Qozogʻistondagi islom haqida
* [history1997.forum24.ru/?1-2-20-00000001-000-0-0-1205854254 Forum — Qozogʻistonda Islom tarixi]
* Qozogʻistonda islom. ilmiy qarash
* Gusterin P. Islom davlatlari reytingi // Markaziy Osiyo.
Anton Pfeffer

**Anton "Toni" Pfeffer** (1965-yil 17-avgust sanasida tugʻilgan) - Avstriyalik sobiq professional futbolchi, himoyachi sifatida maydonda toʻp surgan.

2000-yilda futboldagi oʻz faoliyatini yakunlaganidan soʻng, Pfeffer Avstriya Xalq partiyasi uchun mahalliy saylovlarda muvaffaqiyatsiz ishtirok etdi. 2005-yilda u SKN Sankt-Polten kompaniyasi boshqaruviga qoʻshildi va sport masalalari boʻyicha ijroiya qoʻmitasiga maskaxatchi lavozimiga ishga qabul qilindi.

Pfeffer, shuningdek, Avstriya xalq qoʻshiqlarining ikkita toʻplamini chiqarish bilan xalq qoʻshiqchilik karyerasini rivojlantirdi. Hozirgi kunda u Sky Austrianing asosiy futbol ekspertlaridan biri sifatida ham faoliyat olib boradi.

## Klubdagi karyerasi
Avstriyaning quyi qismidagi Lilienfeld shahrida tavallud topgan Pfeffer 19 yoshida Avstriya Vena klubi safiga kelib qoʻshiladi va 1987-yilda ushbu klub safida professional debyut qiladi. U butun futbolchilik faoliyati davomida oʻzining Avstriya terma jamoasiga sodiq qoldi, u bilan birgalikda futbolchi toʻrtta liga chempionligini va toʻrtta ichki kubokni qoʻlga kiritadi. Biroz vaqt oʻtgach u jamoa sardori etib saylanadi.

## Xalqaro karyerasi
Pfeffer 1988-yil aprel oyida Gretsiyaga qarshi oʻrtoqlik oʻyinida Avstriya terma jamoasi safida debyut qilgan. U 1990-yildagi va 1998-yildagi FIFA Jahon chempionati ishtirok etadi. U umumiy 63 o‘yin o‘tkazib, bitta gol urgan. Uning soʻnggi xalqaro maydondagi oʻyini 1999-yil mart oyida Yevropa chempionati saralash oʻyinida Ispaniyani 0:9 hisobida sharmandali magʻlubiyatga uchratgan bahs boʻldi.

## Karyera statistikasi

## Yutuqlari
**Avstriya Wien**

* Avstriya Bundesligasi : 1986, 1991, 1992, 1993-yillarda
* Avstriya kubogi : 1986, 1990, 1992, 1994-yillarda

## Manbalar
Jawad El Yamiq

**Javad al-Yaniq** (   ; 1992-yil 29-fevralda tugʻilgan) — Marokashlik professional futbolchi, La Liganing “Real Valyadolid” klubi va Marokash milliy terma jamoasi safida markaziy himoyachi sifatida oʻynaydi.

## Klublardagi faoliyati
2014–15 Botola Marokash futbol ligasida El Yamiqning Olympique Khouribga jamoasi Wydad ACda ikkinchi o'rinni egalladi va finalda FUS Rabat jamoasini mag'lub etib Marokash taxt kubogini qo'lga kiritishga muvaffaq bo'ldi.

### Raja CA
2016-yilning yozida, 25 yoshli El Yamiq "Raja Casablanka" klubi bilan to'rt yillik shartnoma imzoladi. Jamoadagi birinchi golini Chabab Atlas Khénifra klubiga qarshi kechgan o'yinda (5:1) kiritdi. El Yamiq Difaa Hassani El Jadidiy klubiga qarshi o'yinda 2017-yilgi taxt kubogini qo'lga kiritdi.

2018-yil 28-yanvar kuni, Jawad Italiyaning "Jenoa" jamoasi bilan shartnoma imzoladi. Keyinchalik esa B seriyaning "Peruja Kalsio" jamoasi safiga ijara asosida borib qo'shildi. 2020-yil 29-yanvarda u  "Saragosa" klubiga 2019-20 yilgi mavsum oxirigacha ijara asosida o'tdi . Jamoadagi ilk uchrashuvini Kadis klubiga qarshi o'tkazdi.

2020-yilning 24-sentabrid, El Yamiq “Real Valyadolid” jamoasi bilan to‘rt yillik rasmiy shartnoma imzoladi. U Real Madrid klubiga qarshi o'yinda o'zining debyutini amalga oshirdi. 2021-yil 31-noyabr kuni, El Yamiq SD Eybar klubiga qarshi o‘yinda (2:0) klub uchun o‘zining birinchi golini kiritdi.

## Terma jamoadagi faoliyati
El Yamiq 2018-yilgi Afrika Millatlar Kubogida Marokash vakili sifatida o'z mamlakatiga birinchi unvonga erishishda yordam berdi.

2022-yil 10-noyabrda, u Marokashning 2022-yilda Qatarda bo‘lib o‘tadigan futbol bo‘yicha jahon chempionati uchun 23 kishilik tarkibiga kiritildi.

## Faoliyatidagi statistikasi

: *Ballar va natijalar birinchi bo'lib Marokashning gollari ro'yxatini ko'rsatadi, ballar ustuni har bir El Yamiq golidan keyin hisobni ko'rsatadi*:

## Yutuqlari
**Olimpik Khouribga**

* Tron kubogi: 2015-yil

**Raja CA**

* Trône kupesi: 2017-yil

**Marokash**

* Afrika Millatlar chempionati: 2018

## Manbalar

## Havolalar

* Jawad El Yamiq Real Valladolid saytida 
* 
* 
*
George William Bliss

**George Bliss** (; 1918-yil 21-iyul — 1978-yil 11-sentyabr) amerikalik jurnalist. U 1962-yilda *Chicago Tribune* tadqiqot jurnalistikasi boʻyicha Pulitzer mukofotini qoʻlga kiritdi.

## Tarjimai holi
Bliss 1918-yil 21-iyulda Kolorado shtatining Denver shahrida William Bliss va Marie Bresnanhis oilasida tug‘ilgan. Uning otasi *The Denver Post* gazetasida muxbir boʻlgan. Bliss Chikagodagi Lyons Township High School va Shimoli-gʻarbiy Universitetda oʻqidi. *Chicago Evening American*da ishlagandan soʻng, 1942-yilda *Chicago Tribune* xodimlariga qoʻshildi. George qisqa muddatga Ikkinchi Jahon urushi paytida Qoʻshma Shtatlar dengiz flotida xizmat qilish uchun joʻnatildi.

## Faoliyati
*Tribunadagi* faoliyati davomida Bliss oʻz saʼy-harakatlarini korrupsiya va hukumat chiqindilarini aniqlashga qaratdi. 1950-yilda Kuk okrugidagi voyaga yetmaganlar uyida keng tarqalgan jinsiy va jismoniy zoʻravonlik haqida maqola yozdi. Uning 1961-yilda Chikagodagi Metropolitan sanitariya okrugidagi ommaviy korrupsiya haqidagi seriyasi 1962-yilda mahalliy hisobot uchun Pulitzer mukofotini qoʻlga kiriritishiga sabab boʻldi. George boʻlim hatto ishlamaydigan odamlarga maosh toʻlayotganini aniqlagan.

1968-yilda *Tribune* Blissga Illinoys shtati Davlat kotibi Pol Pauellning pora olayotgani haqidagi maqolasini nashr etishiga ruxsat bermadi. U gazetani tark etdi va mahalliy notijorat tashkilot, Better Government Associationga ishga kirdi. 1971-yilda shahar tez tibbiy yordam kompaniyalaridagi korrupsiyani fosh qildi, bu esa muxbir William Jonesga 1971-yilda Pulitzer mukofotini qoʻlga kiritishiga yordam berdi. 1969-yilda Fred Hampton va Mark Clark otib tashlanganidan soʻng, „*Tribun*“ tashkilotni qoʻllab-quvvatlovchi gazeta sifatida shuhrat qozondi. Ular bu tasvirga qarshi turish uchun 1971-yil oktyabr oyida Georgeni qayta ishga olishdi. U darhol Chikago politsiya boʻlimiga qarshi politsiyaning shafqatsizligi haqidagi shikoyatlarini oʻrganishni boshladi, buning natijasida Chikagodagi bir nechta politsiyachilarga nisbatan ayblovlar qoʻyildi. Keyin u 1972-yilgi saylovlar boʻyicha tergov olib bordi, unda yetishmayotgan va soxta byulletenlar aniqlangan. *Tribune* 1973-yilda saylovchilarning firibgarligini yoritgani uchun Pulitzer mukofoti bilan taqdirlangan. 1974-yilda George firibgar Linda Teylor haqidagi birinchi maqolasini chop ettirdi, u Illinoys shtatidagi Davlat yordami departamentida notoʻgʻri boshqaruvga qaratilgan edi.

## Shaxsiy hayoti
Bliss 1940-yilda Helen Groble bilan oila qurdi; er-xotinning olti farzandi bor edi. 1959-yilda vafotidan keyin Bliss Therese OʻKeefega uylandi, ularning bir oʻgʻli bor.

## Manbalar
Tavila suv omborlari

**Tavila suv quvurlari** — Yamanning Adan shahridagi eng mashhur tarixiy joylardan biri hisoblanadi. Suv quvurlari bir-biri bilan bogʻlangan bir necha qismlardan iborat. Ushbu joy Adanning eng qadimgi tumani Kraterning janubi-gʻarbidagi Vadi-Tavilada joylashgan. Dastlab 53 ta suv omborlari qoldiqlari bor edi. Ammo XIX asrda inglizlar tomonidan amalga oshirilgan taʼmirlash ishlaridan keyin faqat 13 tasi saqlanib qolgan. Inshoot Shamsan massividan Vadi-Tavila orqali oqib oʻtadigan suvlar va davriy davom etadigan yomgʻirlar oqibatida kelib chiqishi mumkin boʻlgan toshqinlarning oldini olish maqsadida qurilgan. Suv quvurlarining eng kattasi markazida joylashgan Koglan suv quvuri hisoblanadi. Yana bir yirik suv quvuri maydon tashqarisida, eng past nuqtada joylashgan boʻlib, aylana shaklidagi Playfair suv quvuri.

## Tarixi
Suv quvurlari Vadi-Taviladagi vulqon otilishi natijasida paydo boʻlgan qoyalardan oʻyilgan. Suvni uzoq vaqt ushlab turish uchun quvurlar devorlari suv oʻtkazmaydigan qilib ishlangan. Vulqon qoldiqlaridan qolgan qoyalardan kul olishgan va sement sifatida ishlatishgan.

Inshootga tashrif buyuruvchilar koʻpincha Koglan yonidagi lavhadagi soʻzlardan hayratda qolishadi. Lekin inshootning asl qurilishi haqida hech qanday aniq maʼlumotlar mavjud emas. Haqiqatan ham dalillar, ishonchli manbalar juda kam. Haqiqatga yaqinroq taxminlardan birida shunday deyiladi: „Islomgacha boʻlgan arab shohligida Himyar *(mil.avv 115-yildan milodiy 525-yilgacha)* Yamanning baʼzi hududlarida hukmronlik qilgan. Ushbu davrda himyarlar oʻz hukmronligi ostidagi boshqa hududlarda suv toʻplash uchun idishlardan foydalanganlar. Bunday vaziyatni bartaraf etish maqsadida Tavila sardobalariga aylangan hududda suv havzalarini qurish ishlari boshlangan“.

Suv quvurlari milodiy VII asrda Yamanga Islom kirib kelganidan keyin baʼzi qoʻlyozmalarda: „Adanda yomgʻirdan soʻng suv saqlaydigan suv omborlari bor“, - deb yozilgan. Al-Makdsiy uch asr oʻtib Adanda quduqlar va suv quvurlari mavjudligini qayd etgan. Rasuliylar sulolasi davrida (milodiy 1229 — 1454-yillarda) quvurlar yaroqsiz holga kelgan edi. Biroq, oradan vaqt oʻtib bu inshootlar kerakligini bilishdi va ularni qayta tiklashga kirishishdi. Ushbu holat baʼzi manbalarda Rasuliylar tomonidan qurilgan degan taxminlar kelib chiqishiga ham sabab boʻlgan. Rasuliylar sulolasidan keyin ham sardobalar suv toshqinlari oqibatida vayronaga aylanib bora boshlagan.

Britaniya Adanni bosib olgandan soʻng (1839-yil) sardobalar qarovsiz qolgan. Natijada, ular koʻmilib bora boshlagan. Oradan vaqt oʻtib Robert L. Playfair qazilma ishlari davomida ushbu joylarni aniqlagan.

Bugungi kunda suv omborlari sayyohlik maskani hisoblanadi. Ular o‘n besh yildan beri suv bilan to‘ldirilmagan. Ular hali ham suv toshqinlarida yordam berishi mumkin deb taxmin qilinadi.

## Manbalar
Gulchohra Mammadova

**Gulchohra Mammadova Huseyn qizi**  ().  Ozarbayjonlik ayol arxitektori. Akademik, arxitektura fanlari doktori, Ozarbayjon arxitektura va qurilish universitetining prezidenti rektori (2021-yil). 2000 - 2005-yillarda Ozarbayjon Milliy Assambleyasi (OMA) deputati ham bo‘lgan.

## Hayoti
Gulchohra Mammadova Husayn qizi 1953-yil 24-aprelda oʻsha paytda Sovet Ittifoqi tarkibiga kirgan Armaniston SSRning Ararat viloyatida tugʻilgan. Uning otasi Husayn Mammadov Armanistonda jamoat va siyosiy arbob bo'lgan. Uning otasi uzoq yillar yuqori siyosiy lavozimlarda ishlagan. 3 yil Armaniston Oliy Kengashi deputati bo‘lgan. Gulchohra 1971-yilda o'rta maktabni tugatgach, Ozarbayjon Politexnika institutining arxitektura fakultetiga o'qishga kiradi. 1976-yilda yangi tashkil etilgan Ozarbayjon Qurilish muhandislari institutining arxitektura fakultetini tamomladi.

## Ilmiy martabasi
1975-yil sentyabr oyida Mammadova Ozarbayjon qurilish muhandislari institutida komsomol kotibi etib saylandi. 1979-yilgacha bu lavozimda ishlaydi. 1979-yilda shu institutning “Arxitektura konstruksiyalari va yodgorliklarni taʼmirlash” kafedrasi assistenti lavozimida ishlay boshladi. Mammadova 1987-yilda kafedra mudiri, 1991-yilda dotsent, 2000-yilda professor lavozimlariga saylangan. 1999-yilda Ozarbayjon arxitektura va qurilish universitetining rektori etib tayinlandi.

Mammadovaning ilmiy faoliyati asosan Albaniya arxitekturasi va hozirgi Ozarbayjon hududidagi xristian diniy me'morchiligini o'rganish bilan bog'liq bo'lib, 70 dan ortiq ilmiy ishlarni amalga oshirgan. Shu jumladan, 2 monografiya, 5 kitob va 60 dan ortiq maqola muallifi hisoblanadi. U ko'plab yodgorliklarni qayta ta'mirlash ishlarini amalga oshirdi. Bular qatoriga Kish cherkovi, Nij cherkovi va Qum bazilikasini qayta tiklash va ilmiy rekonstruksiya qilish loyihalarini keltirish mumkin. 1985-yilda "*Albaniyaning ilk o‘rta asr xristian arxitekturasi"* mavzusida nomzodlik dissertatsiyasini, 1999-yilda "*Albaniyaning diniy arxitekturasi" bo‘yicha* doktorlik dissertatsiyasini himoya qilgan.

U ko'plab xalqaro ilmiy anjumanlarni tashkil etishda ishtirok etgan. Taqdimotlar qilgan, me'moriy yodgorliklarni restavratsiya qilish bo'yicha bir qancha xalqaro loyihalarga rahbarlik qilgan. 1985-yildan Ozarbayjon meʼmorlar uyushmasi aʼzosi sifatida ishladi. Xalqaro fanlar akademiyasining Sharqiy Yevropa bo‘limi va Sharq mamlakatlari arxitekturasi xalqaro akademiyasining a’zosi. 2006-yilda u Ozarbayjonda xizmat ko'rsatgan arxitektor faxriy unvoniga sazovor bo'ldi. 2009-yil 9-fevralda Mammadova Palmes akademiya ordeni bilan taqdirlandi. Mammadovaga ordenni Fransiyaning Ozarbayjondagi elchisi Gabriel Keller topshirdi. 2013-yilda akademik Mikayil Huseynov esdalik medali va “Shohrat” ordeni bilan taqdirlangan.

## Siyosiy martabasi
U 2000-2005 yillarda Ozarbayjon Milliy Majlisida (OMM) va 2010-yildan boshlab 2015-yilgacha Yangi Ozarbayjon partiyasidan deputat bo‘lgan.

## Manbalar
Peter Schöttel

**Peter** **Schöttel** (1967-yil 26-martda tugʻilgan) — nafaqadagi avstriyalik futbolchi va murabbiy. Hozirda Sky Austria uchun futbol eksperti boʻlib ishlaydi.

## Klubdagi karyerasi
Oʻzining futbolchilik faoliyatida Schöttel faqat Rapid Vena jamoasida oʻynagan va bu uni Rapid muxlislari orasida ilohiy qahramonga aylantirgan. U 1997-2001-yillarda Rapidning sardori ham boʻlgan. U Rapid bilan liga va mamlakat kubogi chempionligini qoʻlga kiritgan va 1996-yilgi UEFA gʻoliblari Kubogi finalida Bryusselda Parij Sen-Jermenga qarshi toʻliq 90 daqiqa oʻynadi, Rapid esa bu uchrashuvda magʻlub boʻldi. 1999-yilda u Rapidning "Asr jamoasi" a'zosi etib belgilanadi.

Futbolchilik faoliyatini yakunlaganidan soʻng, u Rapid havaskorlari uchun murabbiy sifatida ishlay boshladi va 2006-yilgacha klub bilan hamkorlikni davom ettirdi. 2006-yil 11-noyabrda televidenie ekspertlari bilan shartnomalar boʻyicha muzokaralar olib borgani uchun koʻplab tanqidlarga uchraganidan soʻng, u Rapiddagi vazifalarini biroz susaytirishiga imkon berib, klubni tark etdi. 2007-yilning yozida u Wiener Sportclub bilan 2008-yilning iyun oyi oxiriga qadar tuzilgan shartnomaga binoan klub murabbiyi sifatida ish boshladi.

Uning 5 raqami Rapid Wien tomonidan 2011-yilgi mavsumgacha Schöttelning futbolchilik faoliyatiga hurmat belgisi sifatida iste'foga chiqarilgan.

## Xalqaro karyerasi
Schöttel 1988-yil fevral oyida Shveytsariyaga qarshi oʻrtoqlik oʻyinida Avstriya terma jamoasi tarkibida xalqaro maydonda debyut qildi va 1990-yilda FIFA Jahon chempionati va 1998-yilda FIFA Jahon Kubogi ishtirokchisi boʻldi. U terma jamoada umumiy 62 ta o‘yin o‘tkazgan, biroq gol ura olmagan. Uning soʻnggi xalqaro oʻyini 1999-yil mart oyida Yevropa chempionati saralash oʻyinida Ispaniyani 0-9 hisobida sharmandali magʻlub etishi edi. 2002-yilda u rasmiy faoliyatini yakunlash uchun Norvegiyaga qarshi oʻrtoqlik oʻyinida atigi toʻrt daqiqa oʻynadi.

## Murabbiylik karyerasi
2009-yil dekabr oyida Schöttel Avstriyaning Bundesliganing SC Wiener Neustadt klubiga bosh murabbiy etib tayinlandi. 2011-yilda u Rapid Wien klubining murabbiyi boʻldi. U 2013-yil 17-aprelda u ishdan boʻshatildi va keyinroq Schöttel "Grödig" klubi bosh murabbiyi sifatida ishga qabul qilindi.

## Murabbiylik statistikasi

## Yutuqlari

### Oʻyinchi sifatida
**Rapid Wien**

* Avstriya Bundesligasi : 1986–87, 1987–88, 1995–96
* Avstriya kubogi : 1986–87, 1994–95

## Manbalar
Kurt Jara

**Kurt Jara** (1950-yil 14-oktyabrda tugʻilgan) — avstriyalik futbol murabbiyi va yarim himoyachi sifatida klublarda va Avstriya milliy terma jamoasida oʻynagan sobiq professional  futbolchi.

## Futbolchilik karyerasi

### Klubdagi karyerasi
Innsbrukda tavallud topgan Jara oʻzining ilk professional faoliyatini mahalliy "Wacker Innsbruck" jamoasida boshlagan, keyinchalik unga turli klublar qiziqish bildira boshlagan va 1973-yilda Ispaniyaning "Valensiya CF" jamoasiga oʻtgan. Keyinchalik La Ligadagi ikki mavsumidan soʻng u Germaniya Bundesliganing jamoasi MSV Duisburgdan taklif oladi va Jara tez orada yangi klubga borib qoʻshiladi. Yangi klubda muvaffaqiyatarga erisha boshlaydi va u yerda umumiy besh mavsum oʻtkazadi. 1979-yilga kelib jamoasi bilan UEFA kubogi yarim finaliga chiqadi. FC Schalke 04 bilan Germaniyada yana bir mavsumidan soʻng, u Grasshopper bilan Shveysariya Superligasida faoliyatini yakunladi. Futbolchi sifatida nafaqaga chiqqandan soʻng darhol Grasshopperda murabbiy boʻldi.

### Terma jamoadagi karyerasi
U Avstriya terma jamoasi safida 1971-yil iyul oyida San-Pauluda Braziliyaga qarshi oʻrtoqlik uchrashuvida debyut qilgan va 1978-yilgi hamda, 1982- yilgi jahon chempionatlarida ishtirok etgan. U terma jamoada 59 ta o‘yin o‘tkazib, 14 ta gol urgan. Uning soʻnggi terma jamoa safidagi oʻyini 1985-yil aprel oyida Vengriyaga qarshi Jahon chempionati saralash oʻyini boʻlgan.

## Murabbiylik karyerasi
Murabbiy sifatida u oʻtmishda Shveysariyaning "Grasshopper", "Sent Gallen" va "FK Tsyurix" klublari, Avstriyaning "VfB Mödling", "Ksanti", "APOEL", "Tirol Innsbruck", " Gamburger SV" va "1.Kayzerslautern FK" jamoalarini boshqargan. 2005-2006 yilgi mavsumda u Red Bull Salzburgini boshqargan.

## Karyera statistikasi

## Yutuqlar

### Oʻyinchi sifatida

* Avstriya Futbol Bundesligasi : 1970–71, 1971–72, 1972–73
* Avstriya kubogi : 1969–70, 1972–73
* Shveysariya Superligasi : 1981–82, 1982–83, 1983–84
* Shveysariya kubogi : 1982–83

### Murabbiy sifatida
**Grasshoppers**

* Shveysariya kubogi : 1987–88

**Hamburger SV**

* DFL-Ligapokal : 2003 

## Manbalar
Bayındır (Çerkeş)

**Bayindir** – Turkiyaning Chanqiri viloyati Çerkeş tumaniga qarashli qishloq. Aholisi 2021-yil holatiga koʻra 129 nafarni tashkil etgan.

## Manbalar
Bedil (Çerkeş)

**Bedil** — Chanqiri viloyatining Cherkes tumaniga qarashli qishloq.

## Tarixi
Qishloqning eski nomi 1919-yil yozuvlarida **Bedil** yoki **Begdili** deb qayd etilgan.

## Geografiyasi
Qishloq Chanqiri shahar markazidan 140km uzoqlikda joylashgan. Cherkes tumani markaziga 8km uzoqlikda joylashgan. Qishloq Cherkeşning shimoli-g'arbiy qismida joylashgan. U Bolu-Amasya (Gerede-Cherkeş) davlat/xalqaro yo'li bilan bog'langan.

## Aholisi

## Manbalar
Ibn Sayyor al-Varroq

Abu Muhammad al-Muzaffar ibn Nasr Sayyor al-Warraq (    ) Bag'dodlik arab muallifi edi. U 10-asrga oid “Kitob at-tabix" (   , Yeguliklar kitobi) ni yozgan. Bu eng qadimgi arab taomlari kitobidir. U 132 bobga bo'lingan bo'lib, 600 dan ortiq retseptlarni o'z ichiga oladi  . 

## Kitob at-tabix
Al-Varroq tomonidan yozilgan "Kitob at-tabix" asari bizgacha yetib kelgan eng qadimiy arab taomlari kitobidir. U Bag‘doddagi Abbosiylar xalifaligi 8-9-asrdagi saroylari retseptlaridan tuzilgan. Ba'zi olimlarning taxminiga ko'ra, al-Varroq qo'lyozmani Hamdoniy shahzodasi Sayfuddavla homiysi nomidan tayyorlagan bo'lishi mumkin, u Bag'doddagi saroy zaiflasha boshlaganida Halabdagi o'z saroyining madaniy obro'sini oshirishga harakat qilgan. 

Kitobdagi ba'zi retseptlar, masalan, asida (xurmoli shirin bo'tqa) Arabiston yarim orolining sodda oshxonasidan olingan, ammo kitobda forscha nomdagi antiqa pishiriq retseptlari ham mavjud. Bundan tashqari, asarda kelib chiqishi Nabatiylardan (Iroq) bo'lgan aholining mazali pishiriqlari - nabatiyyot haqida ham butun bir bob mavjud. 

Asarning Yevropa tillaridagi bir qancha qisqartirilgan yoki toʻliq tarjimalari mavjud:

* Naval Nasrulloh, izohli tarjima 
* Lilia Zaouali, retseptlar top'lami 
* Sabrina Favaroning italyancha tarjimasi 
* Devid Ueyns, retseptlar to'plami 

## Yana qarang

* Muhammad bin Hasan al-Bag'dodiy, xuddi shu nomdagi 13-asr arabc oshxonasi kitobi muallifi

## Manbalar


## Adabiyotlar

* Kaj Öhrnberg va Sahban Mroueh, muharrirlar, *Kitob al-tabikh* Studia orientalia **60**, Finlandiya Sharq jamiyati, 1987-yil.ISBN&nbsp;
* Charlz Perri, "Halifalar oshxonasi", *Saudi Aramco World* **57** :4 (iyul/avgust, 2006 yil) to'liq matn
Keila Parish

**BuKeila Parish-**( )- Estoniya davlatining shimoli-gʻarbiy qismida joylashgan qishloq munitsipaliteti edi. U Harju okrugining bir qismi hisoblangan. Munitsipalitetda  2004-yil 1- yanvar holatiga koʻra 3995 kishi  istiqomat qiladi va 178,97 km hududni egallagan.&nbsp;Aholi zichligi – har kvadrat kilometrga 22,3 nafar kishini tashkil etadi.

Shaharning mahalliy ma'muriyati Keila shahrida joylashgan bo'lsa-da, uning o'zi alohida shahar munitsipalitetini tashkil qiladi va  u tarixda Keila cherkovining bir qismi hisoblanmagan.Keila cherkoviga qarashli 3 ta kichik tuman( ): Karjakula, Klooga, Keila-Joa va 19 qishloq mavjud.

Keila Parish 2017-yilgi ma'muriy islohot tufayli Lääne-Harju cherkoviga birlashtirilgan to'rtta shahardan biri edi. 2014- yildan 2017-yil oxirigacha unga  Yaan Alver rahbarlik qilgan.

## Rasmlar

Ohtu rabapiir.jpg|Ohtu botqoq
Treppoja 28-05-2013.jpg|Treppoja
Lahepere laht ja Pakri poolsaar.jpg|Lahepere ko'rfazi va Pakri yarim oroli
Tallinna–Paldiski maantee Valkse külas.jpg|Tallinn–Paldiski road in Valkse
Ohvriallikas -Püha allikas-, Keila vald, Ohtu küla.jpg|Offering spring in Ohtu
Kõltsu.jpg|Kõltsu manor


## Manbalar

## Havolalar

* Rasmiy veb-sayt
Tanhodor

Buxoro xonligi, Eron, Ozarbayjon, Armanistonda 16—20-asr boshlarida shartli suratda yer inʼom etilgan. Aynan mana shu yer egalari tanhodorlar deyilgan. Tanhodor davlat xizmatidan ketsa yoki vafot etsa unga berilgan yer ya'ni tanho bevosita boshqa amaldorga in'om etilgan.

## Manbalar
Belkavak (Çerkeş)

**Belkavak** — Chanqiri viloyatining Cherkes tumaniga qarashli qishloq.

## Tarixi
Qishloq 1928-yildan beri shu nomga ega

## Geografiyasi
Qishloq Chanqiri shahar markaziga 126km joylashgan. Cherkes tumani markazidan 16km uzoqlikda joylashgan. Qishloq Cherkeşning shimoli-g'arbiy qismida joylashgan. U Bolu-Amasya (Gerede-Cherkeş) davlat/xalqaro raqamli Bolu-Amasya (Gerede-Cherkeş) va Karabük-Çanqiri TCDD temir yo'lidagi Kurtchimeni poezd stantsiyasiga 4,6 km uzunlikdagi qishloq yo'li orqali ulangan.

## Aholisi

## Manbalar
Masxadov Aslan Alievich

**Aslan (Xolid) Alievich Masxadov** ( ; 1951-yil, 21-sentyabr, Shokai, Qarag'anda viloyati, Qozog'iston SSR, SSSR - 2005 -yil, 8-mart, Tolstoy-Yurt, Checheniston Respublikasi, Rossiya Federatsiyasi) - chechen davlat arbobi, siyosiy va harbiy arbobi, Checheniston Ichkeriya Respublikasi (ChIR) prezidenti. 1990-yillarning boshida u ChIR qurolli kuchlarini yaratishda ishtirok etgan va ChIR Kuchlarining federal kuchlarga qarshi harbiy operatsiyalariga rahbarlik qilgan. 1997-yilning yanvaridan 2005-yil martigacha - ChIR prezidenti .

Alleroy qavmiga mansub .

U 2005-yil, 8-martda Rossiya Federal xavfsizlik xizmati tomonidan oʻtkazilgan maxsus operatsiya davomida o`ldirilgan .

Shimoliy Osetiya Oliy sudining 2006-yildagi Beslandagi 1-maktabni egallab olishda qatnashgan yagona tirik ishtirokchi Nurpashi Kulaev ishi bo'yicha chiqargan hukmida Masxadovning ushbu terrorchilik aktiga aloqadorligi haqida da'volar mavjud.

## Tarjimayi hol
Qozog`iston SSR, Qarag'anda viloyati, Osakarovskiy tumani, Shokay qishlog'ida tug'ilgan. Uning oilasi 1944-yilda bu joylarga deportatsiya qilingan edi. Alleroy qavmiga mansub.

Chechen va ingush xalqlari reabilitatsiya qilingandan so'ng,            1957-yilda (boshqa ma'lumotlarga ko'ra - 1959 yilda) oilasi bilan Chechen-Ingush Respublikasiga, Chechen-Ingush avtonomiyasining Nadterechniy tumanidagi Zebir-Yurt qishlog'iga qaytib keladi. 1966-yilda BLKYSga kiradi. 1968-yilda Nadterechnoye qishlog'idagi o'rta maktabning 10-sinfini tamomlagan.

1978-yilda  M. I. Kalinin nomidagi Leningrad harbiy artilleriya akademiyasiga o'qishga kirdi.  Uni 1981-yilda imtiyozli diplom bilan tugatgan. Hujjatlarga ko'ra, akademiyada u Oslan nomi bilan ro'yxatga olingan va sinfdoshlari uni Oleg deb atashgan. 

Hamkasblarining guvohlik berishicha, ularning polki bir-necha bor Harbiy Kengash ko`chma bayrog`ini qo`lga kiritgan.

#### Saylovlar
1996-yil, 27-noyabrda u ChIR prezidentligiga nomzodini qo'yishini e'lon qildi (u vitse-prezident Vaxa Arsanov bilan  bellashgan). Masxadov tashabbusi bilan barcha nomzodlar o‘z raqiblariga qarshi har qanday provokatsiya va tajovuzkor usullarga yo‘l qo‘ymasliklari haqida ochiq qasamyod qilishlari kerak edi. Masxadovning bo'lajak saylovlarda asosiy raqiblari dala qo'mondoni Shamil Basayev, ChIR prezidenti Zelimxan Yandarbiev va tashviqot vaziri Movladi Udugovlar edi.

1997-yil, 27-yanvarda u 59,3% ovoz to'plab , ChIR prezidenti etib saylandi . Ikkinchi, uchinchi va to‘rtinchi o‘rinlarni mos ravishda Basaev (23,5%), Yandarbiev (10,1 %) va Udugov (7,1%) egallashdi. Fevral oyidan boshlab u bir vaqtning o'zida ChIR hukumati raisi lavozimini egalladi.

## Adabiyotlar

* 
* 
* 

## Havolalar

* Masxadovning tarjimai holi
* Масхадов, Аслан -  maqola 
* Georgiy Derlugyan Sovet imperiyasining so'nggi chechen askari
* Masxadov tasodifan bunkerda portlatib yuborilgan
* Masxadovdan keyin Checheniston
* Terrorchining o'limiga
* Yo'q qilingan Aslan Masxadov (FSB. Ru)
* Andrey Savelvev "Chechen urushining qora kitobi (2000)"
Marshall Bloom

**Marshall Irving Bloom** (1944-yil 16-iyul - 1969-yil 1-noyabr) amerikalik jurnalist va faol, 1967-yilda yashirin matbuotning "Associated Press" Liberation News Service asoschilaridan biri sifatida tanilgan.

## Hayoti va ta'limi
Marshall Bloom Kolorado shtatining Denver shahrida tug'ilgan. U Amherst kollejida o'qigan va 1966-yilda tamomlagan. Kollejda bo'lganida u *The Student* nashriyotining raisi bo'lib ishlagan va jurnalistikadagi yutuqlari uchun Samuel Boulz mukofotini olgan. 1965-yilning yozida Marshall Montgomeri shtatida, Alabama shtatida fuqarolik huquqlari uchun kurash haqida xabar beruvchi *The Southern Courier* muxbiri bo'lib ishladi.

Bloom Mudofaa vaziri Robert MakNamaraga faxriy unvon berilishiga norozilik bildirish uchun o'z ishini boshlash paytida chiqib ketgan 20 Amherst bitiruvchisidan biri edi.

Bloom Angliyada milliy mashhurlikka erishdi, u yerda London Iqtisodiyot maktabida aspirant sifatida o'qidi va talabalar uyushmasi prezidenti etib saylandi. U 1967-yil bahorida Valter Adamsning maktabning keyingi direktori etib tayinlanishiga norozilik bildirgan o'tirishlar va namoyishlarda muhim rol o'ynagan.

## Liberation News Service
1967-yilning yozida Bloom Kollegial matbuot xizmati (CPS) axborot xizmatini boshqaradigan Amerika Qo'shma Shtatlari Talabalar Matbuoti Uyushmasi (USSPA) direktori etib saylandi. Avgust oyida Minneapolisda bo'lib o'tgan tashkiliy yig'ilishda Bloom radikal siyosati tufayli (va ba'zilar, tarixchi Jon Makmillian Bloomning "ayolona xulq-atvori" deb atagani tufayli) USSPAdan ishdan ketdi. Natijada Bloom va uning hamkasbi Rey Mungo Liberation News Serviceni tuzdilar.

Keyingi olti oy davomida Bloom "LNS of the New Age"ni nashr etdi, obunachilar LNS-Montague va LNS New Yorkdan raqib yangiliklar paketlarini olishdi. 

## Manbalar
Azzedine Ounahi

**Azzedine Ounahi** (, pronounced [ʕiz ʔad.di:nu:na:ħi: ]; 2000-yil 19-aprelda tugʻilgan) — marokashlik professional futbolchi, Liga 1 ning „Angers“ klubi va Marokash milliy terma jamoasi yarim himoyachisi.

## Klublardagi faoliyati
Raja CA va Muhammad VI akademiyasining sobiq oʻyinchisi Ounahi 2018-yilda Strasburg klubi safiga qoʻshildi. 2020-yil avgust oyida u Championnat National klubi Avranches safiga oʻtdi.

2021-yilning 14-iyulida Liga 1 ning „Angers“ klubi Ounahi bilan to‘rt yillik shartnoma imzolaganini eʼlon qildi. U professional debyutini 2021-yilning 15-avgustida „Lion“ klubiga qarshi o‘yinda oʻtkazdi va oʻz hisobiga gol yozib qoʻydi.

## Terma jamoadagi faoliyati

### Yoshlik davri
Ounahi 2018-yilgi Oʻrta yer dengizi oʻyinlarida ishtirok etish uchun Marokash U20 terma jamoasiga chaqirildi. 2018-yil 22-iyun kuni Italiyaga qarshi oʻyinda 68-daqiqada gol urdi. Keyinchalik Gretsiyaga qarshi penaltilar seriyasida gʻalaba qozonib, jamoa bilan bronza medalini qoʻlga kiritdi.

### Oʻrta yosh faoliyati
2021-yil 23-dekabrda Vahid Halilhodzic Ounahini 2021-yilgi Afrika Millatlar Kubogi finalida ishtirok etishga taklif qildi. Ounahi Marokash terma jamoasi safida 2021-yilgi Afrika Millatlar Kubogida Ganaga qarshi o‘yinda (1:0) g‘alaba qozongan va Marokash bilan toʻrtinchi oʻyinida 2022-yilgi FIFA Jahon chempionati saralash bosqichi — CAF 3-raundida Kongo DRga qarshi 4:1 hisobida gʻalaba qozonib, dubl qayd etishga muvaffaq boʻldi, bu esa uning terma jamoa safidagi birinchi goli sifatida qoldi.

2022-yil 10-noyabrda, Ounahi Marokashning 2022-yilda Qatarda bo‘lib o‘tadigan futbol bo‘yicha jahon chempionati uchun 26 kishilik tarkibiga kiritildi. Marokash penaltilar seriyasida g‘alaba qozongan Ispaniyaga qarshi 1/8 o‘yinida ajoyib o‘yin ko‘rsatganidan so‘ng, ispaniyalik murabbiy Luis Enrique Ounahining o‘yinidan qoyil qoldi va „Xudoyim, bu yigit qayerdan keldi? U meni hayratda qoldirdi. Ismini eslolmayman, kechirasiz…“. Marokash 1:0 hisobida gʻalaba qozongan Portugaliyaga qarshi chorak final oʻyinida hech bir marokashlik futbolchi Ounahidan koʻproq dribling (uchta) va koʻproq duelda (yettita) gʻalaba qozona olmadi. Uning jahon chempionatidagi yorqin oʻyini „Barselona“ ning eʼtiboriga tushishiga sabab boʻldi.

## Faoliyatidagi statistikasi

### Klub

### Terma jamoa safida

: *Ballar va natijalar birinchi boʻlib Marokashning gollari roʻyxatini koʻrsatadi, ballar ustuni Ounahining har bir golidan keyin ochkoni koʻrsatadi.*

## Yutuqlari
**Marokash U20**

* Oʻrta yer dengizi oʻyinlarida uchinchi oʻrin: 2018-yil

## Manbalar

## Havolalar

* 
* Azzedine Ounahi — French league stats at Ligue 1 — also available in French
Rebecca Blumenstein

**Rebecca Blumenstein** - jurnalist va gazeta muharriri. Blumenstein hozirda *[[The New York Times|The New York Times gazetasidagi]]* eng yuqori lavozimli ayollardan biri hisoblanadi.

## Tarjimai holi
Blumenstein Michigan universitetida tahsil oldi, u yerda iqtisod va ijtimoiy fanlar bo'yicha bakalavr darajasini olish uchun *Michigan Daily gazetasining* bosh muharriri bo'lib ishladi.

Blumenstein o'z faoliyatini *Tampa Tribune'da* boshlagan, keyin esa *Gannett Newspapers* va *Newsday nashrlariga* hissa qo'shgan. Blumenstein 1995-yilda “*[[The Wall Street Journal|Wall Street Journal]]*” jurnalida Detroytda “General Motors” jurnalini yorituvchi muxbir sifatida faoliyat yuritdi. 2005-yilda Xitoyni yoritishni boshladi. U 2013-yil yanvarida *The Wall Street Journal* bosh muharriri o‘rinbosari bo‘ldi. *The Wall Street Journal*da yigirma yildan ko'proq vaqt o'tgach, Blumenstein 2017-yil fevral oyida *[[The New York Times|The New York Times gazetasiga]]* boshqaruvchi muharrir o'rinbosari sifatida qo'shildi va uni yangiliklar bo'limidagi eng yuqori lavozimli ayollardan biriga aylantirdi.

Blumenshtein General Motors, Detroit, AT&T Corp, WorldCom Inc, New York shtati qonun chiqaruvchi organi, Xitoy va telekommunikatsiya sohasidagi birlashishlar haqida birinchilardan bo`lib xabar berdi. 1993-yilda Long-Aylend temir yo'lidagi otishmalarni yoritganligi uchun New York Newswomen mukofotiga sazovor bo'ldi. 2003-yilda uning jamoasi WorldComni yoritganligi sababli Jerald Loeb mukofotini qo'lga kiritdi. 2007-yilda uning Xitoydagi jamoasi Xalqaro reportaj uchun Pulitzer mukofotiga sazovor bo'ldi. 2009-yilda u Aspen institutining Genri Crown stipendiyasiga nomzod bo'ldi. U Jerald Loeb mukofotining 2015-yilgi Minard muharriri mukofotini biznes jurnalistikasiga qo'shgan hissasi uchun sazovar bo`ldi.

## Manbalar
Peter Bodo

**Peter Bodo** (1949-yil 19-iyun) — Avstriyada tugʻilgan amerikalik sport jurnalisti va yozuvchi, *Tennis jurnalining* katta muharriri/blogeri. U shuningdek, *[[The New York Times|The New York Times gazetasining]]* „Outdoor“ boʻlimi va *[[Atlantic Salmon Journal|Atlantic Salmon Journali]]* sharhlovchisi. U ikki marta, 1979 va 1981-yillarda „Yilning eng yaxshi yozuvchisi“ nominatsiyasi bilan WTA Tour mukofotini qoʻlga kiritgan.

## Badiiy uslubi
Bodoning taʼkidlashicha, uning yozish uslubi mutlaq xolislik mumkin emas degan fikrga asoslanadi. U oʻzining har bir fikrini yaxshi asoslab, isbotlab boʻlmaydigan yoki obyektiv boʻlmasa, „haqiqat“ bilan himoya qilish kerakligini his qiladi. Shuningdek, u oʻyinchilarni „kuchli, shaxsiy“ his-tuygʻularga ega emasligini va uning oʻquvchilarining aksariyati uning yozgan felyetonlarini tushunishiga ishonishini aytadi. Biroq, baʼzi oʻquvchilarning taʼkidlashicha, Bodo Avstriyada tugʻilishiga qaramay, amerikalik tennischilar foydasiga, amerikalik yoki „oʻrta gʻarbiy“ turmush tarzi tarafdori va amerikalik sport uslubi tarafdori.

U tennis sportini targʻib qilishdagi ishtiyoqi bilan ham tanilgan, ammo u bu ishtiyoqni „rahbar tamoyili“ emas, balki oʻz yozuvining „mantiqiy natijasi“ deb biladi.

Bodoning jurnalistik yozish uslubiga dastlabki taʼsirlar orasida Frank Deford, Karri Kirkpatrik, Jorj Plimpton, Norman Mailer, Deyv Anderson va Hunter S. Tompson bor.

## Shaxsiy hayoti
Bodo Avstriyada venger ota-onadan tugʻilgan. Ular 1953-yilda Qoʻshma Shtatlarga koʻchib oʻtgan. U New York va Nyu-Jersida katta boʻlgan. Bodo 1960-yillarning oxiri va 70-yillarning boshlarida Seton Xoll universiteti (South Orange, NJ) katolik kollejida tahsil olgan. U turmush qurgan va Luqo ismli bir oʻgʻli bor.

## Tarjimai holi

### Badiiy boʻlmagan asarlari

** *Soccer*; 1978
** *Pelé's New World* with David Hirshey; 1976
** *Inside Tennis: A Season on the Pro Tour*; 1979
** *Rashad: Mikes, Vikes and a Little Something on the Back Side* with Ahmad Rashad; 1985
** *The Courts of Babylon: Tales of Greed and Glory From the Harsh New World of Professional Tennis*; 1995
** *The Atlantic Salmon Handbook*; 1997
** *Tennis for Dummies* with Patrick McEnroe; 1998
** *A Championʼs Mind: Lessons From A Life In Tennis*, with Pete Sampras (memoir); 2008
** *Whitetail Nation: My Season in Pursuit of the Monster Buck*; 2010

### Badiiy asarlari

* *The Trout Whisperers* (roman); 2006-yil

## Manbalar